钦定古今图书集成/理学汇编/经籍典/第052卷 > 连山易图书卦位合一图
## 钦定古今图书集成/理学汇编/经籍典/第052卷 > 连山易图书卦位合一图

乎雷；挠万物者，莫疾乎风；燥万物者，莫熯乎火；说万
物者，莫说乎泽；润万物者，莫润乎水；终万物、始万物
者，莫盛乎艮。故曰：‘水火相逮，雷风不相悖，山泽通气，
然后能变化，既成万物也’。”《连山易》之作，昔者圣人既
则之《河图》，又则之《洛书》。《说卦》上章别而言之，深切著
明矣。于此一章，复总而言之，其述《洛书》卦位，止曰“雷
风火泽水艮”，不曰乾坤；其述《河图》卦位，止曰“水火雷
风山泽”，不曰乾坤。此图探夫子此章之辞，合图与书
总而一之，书所以应乎地，图所以应乎天，天包地者
也。内卦循《洛书》震巽离兑坎艮之序以为之经，外卦
循《河图》兑离震巽坎艮之序以为之纬，外卦所以纬
内卦者也。自内卦秩而言之，“动万物，挠万物，燥万物，
说万物，润万物，终始万物。”此图与此章之词，实相吻
合。自外卦对而观之，“水必与火相逮，雷必与风不相
悖，山必与泽通气。”此图与此章之词，无一象不相似。
然者，夫子不言乾坤而曰“神也”者，妙万物而为言者
也，乾坤其神矣乎！噫！非此一章，无以明乾坤神六子
之用；非此一图，无以明此一章例《连山》之义。然则谓
昔者圣人之作《连山易》也，兼取则于图书，讵不信然。
虽然，所以神乾坤于不用者，何谓也？今夫律历者之
言数也，必究夫数之始、数之中，数之终，故然后能通
律历之妙。有如干在《河图》其数九，坤在《河图》其数一，
此乾坤占夫《河图》之数之始终者也。干在八卦位居
一，坤在八卦位居八，此又乾坤占夫八卦之数之始
终者也。汉《律历志》曰：“并终数为十九，易穷则变。”此又
指乾坤在《洛书》占夫洛书之数之始终者也。由是言
之，《说卦》此章，述昔者圣人作易之意，不言乾坤，是殆
神夫数之始终，以妙其用也。夫道可受而“不可传”，此
章之旨微矣，其可以言言乎哉。